Alles wat jy moet weet oor Reach for a Dream se Slipper Day 2019 | rooi rose Alles wat jy moet weet oor Reach for a Dream se Slipper Day 2019 | rooi rose
Alles wat jy moet weet oor Reach for a Dream se Slipper Day 2019
Vanjaar vind Reach for a Dream se Slipper Day plaas op 10 Mei met die tema van dapperheid. Wanneer jy ’n armbandjie teen R10 koop en jou pantoffels dra, help jy Reach for a Dream om duisende kinders se drome te bewaarheid!
Alles wat jy moet weet oor Reach for a Dream se Slipper Day 2019 inligting en foto’s verskaf.
Helde dra nie altyd mantels nie … Soms dra hulle pantoffels!
Suid-Afrikaners het laasjaar gehelp om die drome van honderde Reach For A Dream- kinders waar te maak:
• Vatsha Ayabonga het vir die eerste keer gevlieg.
• Marlon Mohamed het sy rugby-held, Patrick Lambie, ontmoet.
• Endinako Jack het haar eie skootrekenaar ontvang.
En daar was nog baie meer glimlaggies landwyd!
Die droomlys groei daagliks, maar die veldtog bring hoop en vreugde aan baie Suid-Afrikaanse kinders en hul gesinne. Die veldtog skep magiese oomblikke om kinders kans te gee om weer kind te kan wees ondanks ’n lewensbedreigende siekte.
Vanjaar kan jy weer help om drome te bewaarheid deur deel te neem aan Reach for a Dream se Slipper Day 2019-veldtog! Broodnodige fondse sal ingesamel sal op hierdie dag om kinders wat aan lewensbedreigende siektes ly, te help. Vanjaar se tema is dapperheid.
So, hoe kan ek betrokke raak?
Om deel te neem aan Slipper Day moet jy ’n polsbandjie teen R10 koop en dan kan jy jou gunstelingpantoffels na die skool, werk, universiteit, gimnasium, winkels of net om die huis dra. Jy kan die polsband koop by Pick n Pay, Wimpy of Dis-Chem winkels of by enige van die Reach For A Dream-takke.
As jy jou R10-polsbandjie en pantoffels by dra en ’n draai maak by Wimpy, kry jy ook ’n gratis koffie (of warm sjokolade vir kinders onder 12) van Wimpy.
“Die vervulling van drome gee ouers hoop en inspireer kinders om te glo in die krag van wat ’n droom kan doen.” – Julia Sotirianakos, uitvoerende hoof, Reach For A Dream
In net meer as drie dekades het die Reach For A Dream Foundation meer as 3 miljoen lewens aangeraak. Om siek kinders se drome waar te laat word, help hulle glo dat môre die moeite werd is om voor te veg.
Besoek hul ​​webwerf by www.reachforadream.org.za. Deel jou pantoffeloomblikke met # SlipperDay2019